PÁLYÁZATI KIÍRÁS

Abony Város Önkormányzat Képviselő-testülete (2740 Abony, Kossuth Lajos tér 1.) egyfordulós, nyílt pályázati eljárás keretében meghirdeti az Önkormányzat tulajdonát képező alábbi összkomfortos lakás bérbeadását, 5 év határozott időtartamra, **nem szociális bérlakás** jogcímen.

***A lakás ismételt bérbe adására nincs lehetőség!***

|  |  |  |  |
| --- | --- | --- | --- |
| **Ingatlan címe** | **Alapterület** | **Helyiségek** | **Bérleti díj** |
| Abony, Nagykőrösi út 12-1 | 50 m2 | 2 szoba, 1 konyha, 1 előszoba, 1 fürdőszoba és WC | 50.000,- Ft/hó |

**Bérbeadás feltételei:**

1. **Lakás bérletére jogosult** az az abonyi bejelentett lakóhellyel rendelkező, vagy életvitelszerűen Abonyban tartózkodó nagykorú személy, aki
2. az Európai Gazdasági Térségről szóló szerződésben részes állam állampolgára vagy
3. állandó tartózkodásra jogosító személyi igazolvánnyal rendelkező bevándorolt, vagy
4. a magyar hatóságok által menekültként elismert személy.
5. **Nem lehet lakás bérlője az a személy**, akire a lakás bérleti jogának megpályázása időpontjában az alábbi kizáró tényezők valamelyike fennáll:
6. az öregségi nyugdíj mindenkori legkisebb összegének (28.500,-Ft) 50-szeresét meghaladó értékű építési telek, vagy egyéb ingatlan tulajdonjogával rendelkezik,
7. az ország területén önálló állami vagy önkormányzati lakás bérletével rendelkezik,
8. pályázatában, kérelmében lakáskörülményeire, szociális, vagyoni és jövedelmi viszonyaira vonatkozóan olyan valótlan adatokat közöl, amely számára jogosulatlanul kedvezőbb elbírását tesz lehetővé,
9. jogcím nélküli lakáshasználó.

A fenti kizáró tényezőket az együttköltöző személyek vonatkozásában is vizsgálni és alkalmazni kell.

1. Pályázni a pályázati adatlap és az egyéb szükséges dokumentumok benyújtásával lehet.

A pályázati adatlap átvehető **2022. május 30. (hétfő) 800 órától, 2022. június 13. (hétfő) 1800 óráig ügyfélfogadási időben (ingyenesen)** a Polgármesteri Hivatal Településfejlesztési Osztályán, vagy letölthető Abony Város hivatalos honlapjáról (www.abony.hu).

A pályázó a pályázati adatlap kitöltésével nyilatkozik:

* jövedelmi, ingatlan-vagyoni viszonyairól, valamint családi állapotáról
* a vele együtt költöző személy(ek) ingatlan-vagyoni viszonyairól
* **a lakás lakbérének egyösszegű megfizetésére vonatkozó összegről, amelynek minimum 2 hónapra eső egyösszegű lakbérnek (óvadéknak) kell lennie**
* a bérbeadás feltételeinek elfogadásáról

A pályázónak csatolnia kell pályázatához a pályázati biztosíték befizetésének igazolását, ennek elmulasztása esetén a pályázat elutasításra kerül.

*A pályázatra benyújtott jelentkezési lapon (pályázati adatlapon), illetve a kérelemben szereplő adatok valódiságát a Hivatal jogosult ellenőrizni. Az ellenőrzés a munkáltató, és az igazolásokat kiállító szervek megkeresésével, a közhiteles nyilvántartásokból (ingatlan-nyilvántartás, gépjármű-nyilvántartás etc.) történő adatkéréssel, a NAV megkeresésével, helyszíni adategyeztetéssel, illetve a pályázó (kérelmező) meghallgatásával történhet.*

1. Házastársak, élettársak lakás bérbeadására kiírt pályázatra jelentkezési lapot, illetve kérelmet kizárólag együttesen nyújthatnak be.
2. **A pályázatot az nyeri, aki a lakás havi lakbérének egyösszegű megfizetésére a legmagasabb ajánlatot teszi.**
3. **Ajánlatot tenni csak egyhavi lakbér** pályázati biztosítékként történő megfizetése mellett lehet. **A pályázati biztosítékot a tulajdonos ERSTE Bank Hungary Zrt. pénzintézetnél vezetett, 11993609-06147486-10000104 számú költségvetési elszámolási számlája javára kell megfizetni. Ennek elmulasztása esetén a pályázat elutasításra kerül.**

**A pályázat elbírálása:** Abony Város Önkormányzatának Képviselő-testülete a jelentkezési lapok benyújtásának határidejét követő 30 napon belül dönt.

A pályázat elbírálása az önkormányzat tulajdonában lévő lakások bérletéről, valamint elidegenítéséről szóló 17/2007. (IV.26.) önkormányzati rendelet alapján történik.

Hiányosan benyújtott pályázat esetén a Hivatal a pályázót egy alkalommal írásban hiánypótlásra szólítja fel. A hiányzó dokumentumot a felhívás kézhezvételétől számított 8 napon belül pótolni kell. Ennek elmulasztása a pályázat érdemi vizsgálat nélküli elutasításával jár.

**Eredmény ismertetése:** A Képviselő-testület döntéséről a Hivatal levélben értesíti a pályázókat a döntéstől számított 8 napon belül.

A bérleti szerződés megkötésének feltétele, hogy a bérlő a pályázatában vállalt egyösszegű befizetés teljesítését igazolja.

A döntésre jogosult a bérlőjelöltnek nem sorolt pályázók pályázatát elutasítja. Az elutasításról a Hivatal a pályázókat írásban értesíti.

# Pályázat (jelentkezési lap) benyújtásának határideje, módja: 2022. június 15. (szerda) 1600 óráig jelzés nélküli, zárt borítékban, egy példányban kell benyújtani.

**A pályázat benyújtásának helye:** Abonyi Polgármesteri Hivatal, Településfejlesztési Osztály, Abony, Kossuth Lajos tér 1.

**A lakás megtekinthető előre egyeztetett időpontban:**

2022. június 1-én (szerda) 13-15 óra között

2022. június 8-án (szerda) 13-15 óra között

Jelentkezni a Polgármesteri Hivatal Településfejlesztési Osztályán lehet. (Tel: 53/360-135, 145 mellék)

Abony Város Önkormányzat Képviselő-testülete fenntartja azon jogát, hogy érvényes ajánlat/ok esetén is a pályázatot eredménytelennek minősítse.

Bővebb felvilágosítás az ajánlat benyújtásának helyén vagy az 53/360-135, 145 mellék telefonszámon kapható.

**Abony Város Önkormányzat**

**Képviselő Testülete**